
Република Србија
МИНИСТАРСТВО ФИНАНСИЈА
УПРАВА ЦАРИНА
Београд, Булевар Зорана Ђинђића 155а
                 Број:
               Датум:
	
	





МОДЕЛ УГОВОРА
 О ИЗВОЂЕЊУ РАДОВА НА ИЗГРАДЊИ ЦАРИНСКЕ ИСПОСТАВЕ ПРИ ГРАНИЧНОМ ПРЕЛАЗУ ГРАДИНА 2.Г ФАЗА



УГОВОРНЕ СТРАНЕ:


	1.
	РЕПУБЛИКА СРБИЈА - Министарство финансија - Управа царина, Београд, Булевар Зорана Ђинђића 155а, ПИБ 101685102, МБ: 17862146, коју заступа Бранко Радујко, в. д. директора (у даљем тексту: „Наручилац“) 

и

	
	

	2.
	______________________________________________________ са седиштем у ______________, улица и број _____________________________, ПИБ __________________, МБ ___________________ кога заступа ___________________________________________, директор  (у даљем тексту: „Понуђач“)



	
	


УГОВОРНЕ СТРАНЕ САГЛАСНО КОНСТАТУЈУ:

	- Наручилац је, на основу Закона о јавним набавкама („Службени гласник РС”, бр. 91/2019 и 92/2023 – Даље: ,,Закон") и подзаконских аката којима се уређује поступак јавне набавке, Решења о грађевинској дозволи ROP-DGD-16030-CPI-1/2019 од 14.06.2019. године, Решења о измени решења о грађевинској дозволи ROP-DGD-16030-CPA-14/2020 од 01.02.2021. године и Закључка о исправци техничке грешке ROP-DGD-16030-CPA-20/2020 од 14.06.2021. године издатих од стране Општине Димитровград, Одељење за урбанизам, грађевинарство и комунално – стамбену делатност и Закључка Владе о измени закључка о прибављању у јавну својину Републике Србије непокретности путем изградње комплекса царинске испоставе за царињење и смештај робе Димитровград при граничном прелазу Градина (КО Градиње), за потребе Министарства финансија – Управе царина, 05 Број: 351-6671/2024 од 25.07.2024. године, спровео поступак јавне набавке број 56/24, чији је предмет набавка радова на изградњи царинске испоставе при граничном прелазу Градина 2.г фаза,  на основу позива објављеног на Порталу јавних набавки и интернет страници Наручиоца;
	-  Понуђач је доставио самосталну/заједничку/са подизвођачем понуду број (биће преузето из понуде), (Даље: „Понуда")  која у потпуности одговара Предмеру радова  из конкурсне документације, налази се у прилогу овог Уговора и саставни је део овог Уговора (Даље: „Предмер радова");
	- Наручилац овај Уговор закључује сходно члану 152. Закона а на основу Одлуке о додели Уговора о извођењу радова на изградњи царинске испоставе при граничном прелазу Градина 2.г фаза број (попуњава Наручилац);
	- Уколико извршење уговорних обавеза по овом уговору Понуђач делимично повери Подизвођачу, овај Уговор потписује Понуђач који ће бити носилац посла или Понуђач који је од стране Групе понуђача одређен за потписивање овог уговора.

ПРЕДМЕТ УГОВОРА, ВРЕДНОСТ РАДОВА И УСЛОВИ ПЛАЋАЊА

Члан 1.

Предмет овог Уговора је извођење радова на изградњи царинске испоставе при граничном прелазу Градина 2.г фаза, а све према Предмеру радова.     
	Уговорне стране су сагласне да је Понуђач до дана потписивања овог Уговора упознат са свим условима под којима ће се изводити радови, као што су локација и приступ објекту, могућност извођења радова на објекту, осигурање градилишта, објеката и постојеће опреме, пројектном документацијом и техничком спецификацијом.

Члан 2. 

		Укупно уговорена вредност извођењa радова на изградњи Царинске испоставе при граничном прелазу Градина 2.г фаза износи (биће преузето из понуде) РСД и словима: (биће преузето из понуде) без ПДВ, према Предмеру из обрасца Понуде који су саставни део овог Уговора и односе се на следеће радове:

	П.бр.
	ВРСТА РАДОВА
	Укупна вредност радова без ПДВ у РСД
	Укупна вредност радова са ПДВ у РСД
	Вредност радова без ПДВ у РСД по чл. 10 Закона о ПДВ

	1
	Припремни радови
	
	
	

	2
	АГ радови – објекти 3а, 3б и 4
	
	
	

	3
	Радови на инсталацијама ВИК
	
	
	

	4
	Радови на електро инсталацијама
	
	
	

	5
	Радови на машинским инсталацијама
	
	
	

	6
	Заштита од пожара
	
	
	

	7
	Партерно уређење
	
	
	

	8
	Вага
	
	
	

	9
	Хабајући слој асфалта
	
	
	

	10
	Саобраћајна сигнализација
	
	
	

	11
	Завршни радови
	
	
	

	
	УКУПНО:
	
	
	



Укупна вредност радова обухвата цену радова, материјала, радне снаге, потребне механизације, средства за рад, електричне енергије и воде, транспорта у оквиру и ван градилишта, ноћни рад, рад недељом и празницима, припремни радови, градилишне ограде, скеле, организација градилишта, чување и одржавање радова, режије, таксе и остали зависни трошкови који се односе на реализацију обавезе Понуђача из ове набавке.
Уколико су време до увођења у посао или прекид радова дужи од шест месеци без кривице Понуђача, Понуђач има право да захтева корекцију уговорене цене, а на основу месечног индекса потрошачких цена према званично објављеним подацима Републичког завода за статистику и у том случају, вредност се може мењати, само уз писану сагласност уговорних страна закључивањем Анекса уговора.
Понуђач се обавезује да ће уговорене радове обрачунавати по привременим и окончаној ситуацији, на основу количина изведених радова по грађевинској књизи, обострано оверених и јединичних цена из усвојене Понуде.
		Коначна вредност изведених радова утврдиће се на основу количина стварно изведених предметних радова, уписаних и оверених од стране Надзорног органа у грађевинској књизи и јединичних цена из усвојене Понуде. 

Члан 3.

Вредност радова из члана 2. став 1. овог Уговора, Наручилац ће платити Понуђачу и то:
1. У 2024. години, аванс у износу од 125.000.000,00 РСД и словима: стодвадесетпетмилиона динара без ПДВ-а.
	Понуђач је у обавези да достави Наручиоцу профактуру за авансно плаћање у року од 3 (три) дана од дана достављања банкарске гаранције за повраћај авансног плаћања.
	Понуђач је у обавези да профактуру за авансно плаћање и изјаву о наменском коришћењу аванса достави на писарницу Наручиоца, на адреси седишта Наручиоца. Достављена профактура Понуђача мора да садржи тачне идентификационе податке обе уговорне стране, број и датум уговора, адресу, место и датум.
	Наручилац ће плаћање у смислу става 1. овог члана, извршити на рачун Понуђача који је назначен у профактури за авансно плаћање у року од 45 дана од пријема профактуре за авансно плаћање, у складу са Законом о роковима измирења новчаних обавеза у комерцијалним трансакцијама („Сл. гласник РС", бр. 119/2012, 68/2015, 113/2017, 91/2019, 44/2021, 44/2021– др. закон, 130/2021, 129/2021 – др. закон и 138/2022).
	Понуђач је дужан да састави, региструје и достави авансни рачун, на основу овог Уговора и извршене уплате од стране Наручиоца, у складу са Законом о електронском фактурисању („Сл. гласник РС", бр. 44/2021, 129/20021, 138/2022 и 92/2023) и Правилником о електронском фактурисању („Сл. гласник РС", бр. 47/2023 и 116/2023).
	Понуђач врши правдање уплаћеног аванса привременим и окончаном ситуацијом, тако што ће сваку привремену и окончану ситуацију умањити сразмерно проценту примљеног аванса.
	Наручилац ће затворити авансно плаћање само по исправно  достављеним ситуацијама о извршеним радовима и прихваћеним од стране Наручиоца, чиме се испуњава услов за враћање банкарске гаранције за повраћај авансног плаћања. 
	Понуђач може оправдати авансно плаћање и кроз привремене ситуације, односно пре испостављања окончане ситуације чиме се испуњава услов за враћање банкарске гаранције за повраћај авансног плаћања.
  	2. Остатак, у износу до укупно уговорене цене за извођење радова, предвиђен је за плаћање по привременим и окончаној ситуацији, а највише до опредељених средстава Законом о буџету Републике Србије за године у којој се радови изводе.
 Плаћање ће се извршити у року до 45 дана од дана службеног пријема исправног рачуна и то: 
- 90% од вредности укупно изведених радова по привременим ситуацијама, према обиму изведених радова; 
- 10% од вредности укупно изведених радова Наручилац ће платити по окончаној ситуацији. 
Уколико Наручилац оспори испостављену привремену ситуацију у одређеном делу, дужан је да о разлозима оспоравања обавести Понуђача и исплати неспорни део ситуације, а спорни део се има решити са следећом привременом ситуацијом. 
                        Понуђач је дужан да изврши регистрацију фактуре у складу са Законом о електронском фактурисању („Сл. гласник РС”, бр. 44/2021, 129/2021, 138/2022 и 92/2023) и Правилником о електронском фактурисању („Сл. гласник РС", бр. 47/2023 и 116/2023). Достављене фактуре морају имати у садржају и број и датум закљученог уговора о извођењу радова.		
	Плаћање се врши уплатом на рачун Понуђача. 

АНГАЖОВАЊЕ ПОДИЗВОЂАЧА

Члан 4.

	Подизвођач са седиштем у _______________, ул.________________ бр._____, ПИБ______________________, МБ_________________, ће извршити део предмета овог уговора у вредности од_________________динара без ПДВ, у свему према Предмеру радова из усвојене Понуде.
	Уколико је у обрасцу Понуде захтевано да се плаћање радова које је извео Подизвођач врши директно на рачун Подизвођача, плаћање изведених радова биће извршено директно на рачун Подизвођача у складу са усвојеном Понудом. Наручилац ће изведене радове плаћати Подизвођачу путем приверемених ситуација, које је Подизвођач дужан да доставља Наручиоцу.
	Уколико је у обрасцу Понуде захтевано да се плаћање радова које је извео Подизвођач, врши директно на рачун Понуђача, плаћање изведених радова се неће вршити на рачун Подизвођача већ директно на рачун Понуђача, у складу са усвојеном Понудом. Понуђач је дужан да у свакој привременој ситуацији видљиво истакне колики износ изведених радова је извршио Понуђач, а колико сваки Подизвоћач понаособ и да Наручиоцу, у року од 60 дана од дана пријема уплате (плаћања) достави доказ и изјаву Подизвођача да је Подизвођачу извршено плаћање његових потраживања. Уколико Понуђач не достави доказ и изјаву Подизвођача у року од 60 дана од дана уплате (плаћања), Наручилац ће Канцеларији за јавне набавке доставити предлог за покретање прекршајног поступка.
	Увођење Подизвођача, замена Подизвођача или преузимање извршења дела Уговора који је првобитно поверен Подизвођачу, врши се у складу са законом којим се уређују јавне набавке.
	Понуђач не може ангажовати као Подизвођача лице које није навео у Понуди, изузев у случају предвиђеном чланом 161. Закона о јавним набавкама. У супротном, Наручилац може реализовати средство обезбеђења испуњења уговорних обавеза и раскинути овај  Уговор, осим ако би раскидом Уговора Наручилац претрпео знатну штету.
	На реализацији овог Уговора није ангажован подизвођач.
	Понуђач у потпуности одговара Наручиоцу за извршење уговорних обавеза, без обзира на учешће Подизвођача.

СРЕДСТВА ФИНАНСИЈСКОГ ОБЕЗБЕЂЕЊА

Члан 5.

	        Понуђач је дужан да у року од 15 (петнаест) дана, од дана закључења овог Уговора достави Наручиоцу оригиналну банкарску гаранцију за повраћај авансног плаћања на бруто износ исказан у профактури за авансно плаћање.
	        Банкарска гаранција мора да траје намање 45 (четрдесетпет) дана дуже од рока за завршетак извођења свих радова, утврђених овим Уговором, уз могућност продужетка трајања, у зависности од продужења рока за извођење радова. 
                      Банкарска гаранција мора бити безусловна, неопозива и платива на први позив, без права на приговор. 
	Наручилац неће уплатити ниједан износ пре него што прими банкарску гаранцију за повраћај авансног плаћања.

Члан 6.

		 Понуђач је у обавези да у року  од 15 (петнаест) дана од дана закључења уговора достави Наручиоцу банкарску гаранцију за испуњење уговорних обавеза у висини од 10% (десет процената) од уговорене вредности радова, без ПДВ. Поднета банкарска гаранција је безусловна, наплатива на први позив, без приговора и  издата са роком важења најмање 45 (четрдесетпет) дана дуже од рока за завршетак извођења свих радова, утврђених овим Уговором, уз могућност продужетка трајања у зависности од продужења рока за извођење радова.	
			Банкарска гаранција за испуњење уговорних обавеза престаје да производи правно дејство након што Понуђач, у смислу члана 7., став 1. овог Уговора, достави Наручиоцу банкарску гаранцију за отклањање недостатака у гарантном року.

Члан 7.

Понуђач је дужан да након коначне примопредаје радова, у року до 15 (петнаест) дана од потписивања Записника о примопредаји радова, преда Наручиоцу банкарску гаранцију за отклањање недостатака у гарантном року у висини од 5% (пет процената) од вредности стварно изведених радова без ПДВ, са роком важности 30 (тридесет) дана дуже од дана истека гарантног рока.
                        Уколико Понуђач не поступи у складу са ставом 1. овог члана, Наручилац ће реализовати банкарску гаранцију за испуњење уговорних обавеза. 
Понуђач је дужан да у гарантном року о свом трошку отклони све недостатке, који су настали због тога што се Понуђач није придржавао својих обавеза у погледу квалитета изведених радова и уграђеног материјала. 
Наручилац је дужан да тражи продужење банкарске гаранције за отклањање недостатака у гарантном року, уколико Понуђач на писани позив Наручиоца не отклони недостатке у извођењу радова, односно не усклади квалитет материјала и извођења радова са захтевима Наручиоца. Уколико Понуђач не отпочне са отклањањем недостатака у уговореном року, Наручилац има право да наплати банкарску гаранцију за отклањање недостатака у гарантном року. 
По истеку гарантног рока Наручилац ће предметну гаранцију вратити, на писани захтев Понуђачу.


ОСИГУРАЊЕ И РИЗИК
[bookmark: _GoBack]
Члан 8.

До примопредаје радова, ризик случајне пропасти и оштећења радова, материјала и опреме сноси Понуђач. После примопредаје, ризик случајне пропасти и оштећења сноси Наручилац.
Понуђач коме је додељен Уговор је дужан да у року од 15 (петнаест) дана од дана закључења овог Уговора достави Наручиоцу:
1. Полису осигурања радова, материјала и опреме од свих ризикa,  на минималну осигурану суму  у висини уговорене вредности без ПДВ из члана 2. овог Уговара. Осигурање ће бити на снази до датума потписивања Записника о примопредаји радова. 
2. Полису осигурања од опште одговорности за штету коју може причинити другој страни, односно трећим лицима, на осигурану суму од најмање 50% укупне уговорене вредности без ПДВ из члана 2. овог Уговора. Осигурање ће бити на снази до датума потписивања Записника о примопредаји радова.
3. Полису осигурања од професионалне одговорности извођача радова у складу са Правилником о условима осигурања од професионалне одговорности (''Сл. гласник РС'', бр. 81/23). Извођач се обавезује да све време обављања уговорених послова буде осигуран од професионалне одговорности.
Премије осигурања плаћа Понуђач.
Уколико извођач до дана увођења у посао не достави наведене полисе, које су битан елемент уговора о јавној набавци, може се активирати и наплатити банкарска гаранција за озбиљност понуде и једнострано раскинути уговор. 
Уколико се рок за извршење посла продужи, извођач радова је обавезан да, у року од 20 дана од дана закључења Анекса о продужењу рока, достави наведене Полисе, са новим периодом под истим условима. 
Уколико извођач радова не достави продужене полисе у наведеном року, може се активирати банкарска гаранција за испуњење уговорених обавеза и једнострано раскинути уговор. 



                                         Члан 9.

Све ризике од почетка извођења радова до извршене примопредаје радова сноси Понуђач. 
Понуђач је обавезан да спроводи све потребвне мере заштите на раду, као и противпожарне заштите, сагласно позитивним законским прописима који уређују ову област.

РЕАЛИЗАЦИЈА СРЕДСТАВА ФИНАНСИЈСКОГ ОБЕЗБЕЂЕЊА

Члан 10.

	Наручилац може да реализује средства финансијског обезбеђења уколико Понуђач не изврши у потпуности или не извршава квалитетно и квантитативно своје уговорне обавезе.

НАЧИН И КВАЛИТЕТ ИЗВОЂЕЊА РАДОВА

Члан 11.

Понуђач се обавезује да радове, који су предмет овог Уговора изводи у свему према техничкој документацији, Предмеру радова и Понуди.
Понуђач се обавезује да за укупан уграђени материјал и опрему има сертификате квалитета и атесте који се захтевају по важећим прописима и мерама за објекте те врсте у складу са Предмером радова и Понудом. 
Уколико Наручилац утврди да употребљени материјал или опрема не одговара стандардима и техничким прописима, исти одбија и забрањује његову употребу. У случају спора меродаван је налаз акредитоване овлашћене организације за контролу квалитета. 
Понуђач се обавезује да о свом трошку обави одговарајућа испитивања материјала или опреме и сноси материјалну и правну одговорност уколико употреби материјал или опрему који не одговарају квалитету. 
У случају да је због употребе неквалитетног материјала или опреме угрожена безбедност објекта, Наручилац има право да тражи да Понуђач поруши изведене радове или опрему и да их о свом трошку поново изведе у складу са техничком документацијом, Предмером радова и Понудом. 
Надзорни орган врши стручни надзор над извођењем радова који су предмет овог Уговора као и радова које Понуђач изводи у смислу става 4. овог члана, са овлашћењима која су регулисана Законом о планирању и изградњи („Сл. гласник РС", бр. 72/2009, 81/2009 – испр, 64/2010 – одлука УС, 24/2011, 121/2012, 42/2013 – одлука УС, 50/13 – одлука УС, 98/13 – одлука УС, 132/14, 145/14, 83/18, 31/19, 37/19 – др. закон, 9/2020 и 52/2021 и 62/2023), Посебним узансама о грађењу („Сл. лист СФРЈ", бр. 18/1977) и сходном применом подзаконских аката донетим у складу са Законом.

Члан 12.

Понуђач нема право да мења техничку документацију, нити може да одступа од исте. 
Наручилац задржава право да у току извођења радова који су предмет овог Уговора, због промењених околности које Наручилац није могао предвидети, измени техничку документацију у складу са позитивним законским прописима који регулишу ову област.
Понуђач је дужан да извршене измене техничке документације прихвати и по истима поступа. 
У случају измене техничке документације, Понуђач има право да писаним путем затражи продужење рока под условом да извршене измене техничке документације по свом обиму битно утичу на рок за извођење радова по овом Уговору.

РОК И МЕСТО ИЗВОЂЕЊА РАДОВА 

Члан 13.

		Понуђач је дужан да предметне радове изведе у року од (биће преузето из понуде) календарских дана, рачунајући од дана увођења у посао од стране Наручиоца и Надзорног органа, што се констатује отварањем грађевинског дневника. 
	Радови се изводе на основу Решења о грађевинској дозволи ROP-DGD-16030-CPI-1/2019 од 14.06.2019. године, Решења о измени решења о грађевинској дозволи ROP-DGD-16030-CPA-14/2020 од 01.02.2021. године и Закључка о исправци техничке грешке ROP-DGD-16030-CPA-20/2020 од 14.06.2021. године издатих од стране Општине Димитровград, Одељење за урбанизам, грађевинарство и комунално – стамбену делатност и Закључка Владе о измени закључка о прибављању у јавну својину Републике Србије непокретности путем изградње комплекса царинске испоставе за царињење и смештај робе Димитровград при граничном прелазу Градина (КО Градиње), за потребе Министарства финансија – Управе царина, 05 Број: 351-6671/2024 од 25.07.2024. године.





ПРОДУЖЕЊЕ РОКА

Члан 14.

Образложени захтев за продужетком рока за завршетак извођења радова Понуђач доставља Наручиоцу писаним путем, и то: 
- у случају елементарних непогода (земљотрес, поплава, пожар), као и другим догађајима са карактером „више силе”;
- ванредних догађаја везаних за одбрану земље;
- због прекида рада изазваног актом надлежног државног или другог органа за који није одговоран Понуђач;
- услед измене техничке документације по налогу Наручиоца под условом да обим радова по измењеној техничкој документацији знатно превазилази обим уговорених радова;
- уколико дође до повећања обима предмета јевне набавке;
- у случају непредвиђених радова за које Извођач радова приликом закључивања уговора није знао, нити је могао знати да се морају извести и
- услед појаве вишкова радова преко 10% од уговорених количина радова.  
Понуђач у року од 2 (два) дана од дана престанка околности, односно случаја из става 1. овог члана доставља Наручиоцу захтев за продужење рока за извођење радова у писаној форми са детаљним образложењем и уз сагласност и мишљење стручног надзора о оправданости захтева. Наручилац је обавезан да по наведеном захтеву одлучи у року од 7 (седам) дана од дана пријема уредног захтева.
Захтев за продужетак рока за извођење радова Понуђач може поднети Наручиоцу најкасније 10 (десет) дана пре истека уговореног рока, а Наручилац ће размотрити оправданост истог и о томе благовремено обавестити Понуђача. Продужење рока се уговара искључиво током уговореног рока. Уколико Понуђач упути Наручиоцу захтев за продужетак рока након истека уговореног рока, такав захтев се неће разматрати.
Уговорени рок за извођење радова ће бити продужен када уговорне стране сачине о томе Анекс уговора. 
У случају да Понуђач не испуњава динамику извођења радова неопходну за поштовање уговореног рока, обавезан је да уведе у рад више извршилаца, без права на захтевање повећаних трошкова или посебне накнаде. 
Несташица материјала и радне снаге за реализацију извођења радова не могу бити разлог за продужетак уговореног рока. 
Ако Понуђач падне у доцњу са извођењем радова, нема право на продужење уговореног рока због околности које су настале у време доцње. 
Уколико атмосферске и климатске прилике током извођења радова буду изузетно неуобичајене за конкретно годишње доба и по свом интензитету су такве да могу утицати на квалитет извођења појединих радова, Наручилац ће признати право Понуђачу на продужење рока за време трајања истих. 
Рок за продужење извођења радова услед неуобичајених и неповољних атмосферских и климатских прилика биће продужен за онај период како то буде наведено у грађевинском дневнику овереном од стране Понуђача и Надзорног органа. 
		
ВИШКОВИ, ХИТНИ НЕПРЕДВИЂЕНИ И НАКНАДНИ РАДОВИ

Члан 15.

	Вишкови радова су количине радова које прелазе уговорене количине из предмера и понуде Понуђача, ако је њихово извршење у функцији целовитог завршетка извођења радова који су предмет ове јавне набавке.
	Мањкови радова су неизведене количине радова из предмера и понуде Понуђача, при чему њихово извршење није потребно за целовити завршетак извођења радова који су предмет ове јавне набавке.
	Вишкови радова се обрачунавају и плаћају по уговореним фиксним јединичним ценама и стварним количинама изведених радова и могу се обрачунавати током целокупног времена трајања уговора приказивањем у спецификацији радова.
Ако уговорени вишкови и мањкови радова, у укупном збиру, не прелазе вредност уговора, не представљају измену уговора о јавној набавци.
Уколико укупна вредност вишкова и мањкова радова, прелази укупну вредност уговора, Наручилац и Понуђач ће закључити Анекс уговора, уколико су обезбеђена финансијска средства. Уколико вишкови радова узрокују повећање уговорене вредности, Понуђач је дужан да достави Наручиоцу средство обезбеђења за испуњење уговорних обавеза за вредност вишкова радова за коју се повећава укупна уговорена вредност у року од 15 (петнаест) дана од дана потписивања Анекса уговора за вишкове радова. Уколико Понуђач не достави захтевано средство обезбеђења, Наручилац може наплатити првобитно достављену банкарску гаранцију за испуњење уговорних обавеза.
	Вишак радова на количине из Предмера радова и Понуде, Понуђач је дужан да изведе у оквиру рока предвиђеног чланом 13. Уговора.

Члан 16.

Понуђач може и без претходне сагласности Наручиоца, а уз сагласност Надзорног органа, извести хитне непредвиђене радове, уколико је њихово извођење нужно за стабилност објекта или за спречавање штете, а изазвани су ванредним и неочекиваним догађајима, који се нису могли предвидети у току израде техничке документације. 
Понуђач и Надзорни орган су дужни да истог дана када наступе наведене околности, о томе обавесте писаним путем Наручиоца. 
Наручилац може раскинути овај Уговор уколико би услед ових радова цена морала бити знатно повећана, о чему је дужан да без одлагања обавести Понуђача. 
                        Непредвиђени радови су радови који уговором и/или пројектно-техничком документацијом нису обухваћени, а неопходно их је извести у функцији целовитог завршетка извођења радова који су предмет уговора. 
	Понуђач је обавезан да одмах, без одлагања, по уоченој потреби за извођењем непредвиђених радова, или ако је потреба за непредвиђеним радовима установљена од стране стручног надзора по његовом налогу, достави стручном надзору захтев за извођење непредвиђених радова са предмером и предрачуном, који мора да садржи: 
· предмер и предрачун неуговорених непредвиђених радова, са раздвојеним јединичним ценама за материјал и рад, оверен од стране стручног надзора (по достављеној понуди за непредвиђене радове);
· детаљне анализе цена за неуговорене позиције радова, урађене у складу са ''Нормативима и стандардима рада у грађевинарству'' - (издавач: ''Грађевинска књига'') или на основу потребног времена за извођење предметних позиција нормираног од стране Извођача.
	Стручни надзор проверава основаност потребе за извођењем непредвиђених радова, врши контролу предмера непредвиђених радова, описа позиција и количина и своје мишљење са детаљним образложењем сваке појединачне позиције доставља Понуђачу најкасније у року од 5 (пет) дана од дана пријема захтева. 
	Након пријема позитивног мишљења стручног надзора, покреће се процедура за уговарање непредвиђених радова у складу са одредбама Закона о јавним набавкама.
	Након усвајања понуде за додатне (непредвиђене) радове од стране Наручиоца и закључивања Анекса, Понуђач се обавезује да у року од 15 (петнаест) дана од потписивања Анекса, преда Наручиоцу банкарску гаранцију за испуњење уговорних обавеза за вредност уговорених непредвиђених радова. Уколико Понуђач не достави захтевано средство обезбеђења, Наручилац може наплатити првобитно достављену банкарску гаранцију за испуњење уговорних обавеза.

Члан 17.

Накнадни радови су радови који нису уговорени и нису нужни за испуњење овог Уговора, а Наручилац захтева да се изведу, у смислу тачке 9. став 1. алинеја 8. Посебних узанси о грађењу („Сл. лист СФРЈ", бр. 18/1977).
Изведени накнадни радови, без писане сагласности уговорних страна, не производе правне последице. 

ПРИМОПРЕДАЈА РАДОВА, НАЧИН СПРОВОЂЕЊА КОНТРОЛЕ 
И ОБЕЗБЕЂИВАЊА ГАРАНЦИЈЕ КВАЛИТЕТА 

Члан 18.

Понуђач ће писаним путем обавестити Наручиоца о завршетку уговорених радова, као и уписивањем у грађевински дневник. 
Примопредају и коначни обрачун изведених радова врши заједничка комисија коју чине овлашћени представници Понуђача, Надзорног органа и Наручиоца. 
Примопредаја радова и опреме врши се записнички, од стране заједничке комисије, најкасније у року од 30 (тридесет) дана од дана пријема писаног обавештења Понуђача да су радови завршени. Понуђач предаје Наручиоцу приликом примопредаје изведених радова, попуњене одговарајуће табеле свих уграђених материјала и опреме у три примерка са приложеним атестима, као и пројеклат изведеног стања у три примерка. Понуђач је обавезан да приликом примопредаје изведених радова, записнички преда Наручиоцу све атесте за уграђене материјале и опрему, као и упутства за руковање. 

Члан 19.

Понуђач се обавезује да радове који су предмет овог Уговора изводи у свему према техничкој документацији, Предмеру радова и Понуди.
Грешке, односно недостатке, које Наручилац утврди у току извођења или приликом примопредаје радова, Понуђач мора да отклони без одлагања. Рок за започињање отклањања по примедбама је (биће преузето из понуде) календарска дана, рачунајући од дана пријема рекламације. 





Члан 20.

По извршеној примопредаји радова и опреме, Понуђач ће саставити коначни обрачун стварно изведених радова, у року не дужем од 15 (петнаест) дана од дана потписивања Записника о примопредаји радова.
Коначна количина и вредност радова и опреме по овом Уговору утврдиће се на бази количина стварно изведених радова уписаних у грађевинској књизи, оверених од стране Надзорног органа  и прихваћених од стране Наручиоца и усвојених јединичних цена из Предмера радова и Понуде. 
Коначним обрачуном се обухватају сви радови изведени на основу овог Уговора укључујући и вишкове, односно мањкове радова.

УГОВОРНА КАЗНА

Члан 21.

Уколико Понуђач не заврши све радове и не изврши све своје обавезе из уговора у уговореном року, дужан је да плати уговорну казну у износу од 50.000,00 динара без ПДВ, за сваки дан закашњења, с тим да износ тако одређене уговорне казне не може бити већи од 10% (процената) укупно уговорене вредности радова без ПДВ.
		Делимично извршење уговорених обавеза у предвиђеном року не искључује обавезу плаћања уговорне казне.
            	Уколико Понуђач не изведе предметне радове у складу са  уговором Наручилац задржава право да једнострано раскине уговор и реализује средство финансијског обезбеђења.
Изузетно од става 3. овог члана, уколико услед објективних околности дође до немогућности реализације уговора, уговорне стране могу споразумно раскинути  уговор.

ГАРАНТНИ РОК
 
Члан 22.

Гарантни рок за све изведене радове и коришћене материјале је (биће преузето из понуде) месеца/и и исти почиње да тече од дана потписивања Записника о примопредаји радова од стране Наручиоца и Понуђача. За материјале који су обухваћени текућим одржавањем гарантни рок је 12 (дванаест) месеци рачунајући од датума примопредаје.
	Понуђач се обавезује да ће, за испоручену и уграђену опрему, у свему поступати по условима гаранције произвођача и да ће код примопредаје гарантне листове доставити Наручиоцу.
	Гарантни рок за опрему је (биће преузето из понуде) месеци и исти почиње да тече од дана потписивања Записника о примопредаји радова од стране Наручиоца и Понуђача. 
	У току трајања гарантног рока, у случају евентуланих кварова или неправилности у раду опреме, Понуђач је дужан да исти отклони без накнаде и одазове се на писмени захтев о рекламацији Наручиоца, у року од (биће преузето из понуде) часова, од пријема писменог захтева Наручиоца. 
	Понуђач је дужан да опрему замени у року за рекламацију уколико се у току гарантног рока појави:
· производна грешка или квар као последица евентуално слабе израде или лошег квалитета;
· уколико се понови исти квар;
· уколико се кварови учестало дешавају;
· уколико поправка траје дуже од предвиђеног рока;
· испостави се да предметна опрема не испуњава у потпуности техничко - технолошке норме и карактеристике према техничкој документацији произвођача.
У случају замене опреме за нову опрему гарантни рок тече од дана предаје нове опреме Наручиоцу.

ОБАВЕЗЕ УГОВОРНИХ СТРАНА 

Члан 23.

Наручилац се обавезује да: 
- обезбеди вршење стручног надзора и координатора за безбедност и здравље на раду над извршењем обавеза Понуђача; 
-  одржава редовне месечне састанке на градилишту са Понуђачем, Надзорним органом и Координатором за безбедност и здравље на раду уз обилазак радова на градилишту ради утврђивања извршавања уговорних обавеза Понуђача;  
- од Понуђача прими изведене радове у складу са уговореним одредбама, када су за то испуњени услови за примопредају, сагласно овом Уговору и изведеним радовима.

Члан 24.

Понуђач се обавезује да: 
-  пре почетка извођења радова, преда Наручиоцу решење о именовању руководиоца пројекта, шефа градилишта и одговорних извођача радова; 
- изврши пријаву градилишта и почетка радова надлежним институцијама уз прилагање документације предвиђене Законом;
- обезбеди дипломираног инжењера са лиценцом извођача радова одговарајуће струке из Понуде, који ће пратити извођење свих уговорених радова, сарађивати са Надзорним органом и оверавати грађевинску књигу и грађевински дневник; 
- обезбеди довољну радну снагу на градилишту, сву механизациују потребну за извођење уговором преузетих обавеза и благовремену испоруку уговореног материјала и опреме;
- сачини и преда приликом увођења у посао Наручиоцу и Надзорном органу динамички план извођења радова; 
- уведе рад у више смена, продужи смену или уведе у рад више извршилаца, без права на повећање трошкова или посебне накнаде за то, уколико не испуњава предвиђену динамику; 
- обезбеди опремљен контејнер/е за састанке, контејнер за рад надзорног органа, контејнер опремљен са санитарним чвором и чајном кухињом, као и довољан број санитарних кабина за раднике;
- испуни све уговорене обавезе стручно, квалитетно и у уговореном року; 
- приликом извођења радова посебну пажњу посвети чувању имовине Наручиоца; 
- обезбеди безбедност свих лица на градилишту (радника, запослених и странака) и одговарајуће обезбеђење складишта својих материјала, алата, опреме и слично, тако да Наручилац буде ослобођен свих одговорности према државним органима, што се тиче безбедности, прописа о заштити животне средине, као и радно-правних прописа за време укупног трајања извођења радова до предаје радова Наручиоцу; 
- обезбеди сигурност објекта, лица која се у њему налазе и околине (суседни објекти и саобраћајнице); 
- омогући вршење стручног надзора на објекту; 
- да Наручиоцу и Надзорном органу месечно доставља Извештај о изведеним радовима за претходни месец у писаној форми; 
- гарантује квалитет изведених радова и употребљеног материјала и опреме; 
- обезбеди доказе о квалитету извршених радова, односно уграђеног материјала и опреме; 
- уредно води грађевински дневник и све књиге предвиђене законом и другим подзаконским актима Републике Србије, а који регулишу ову област; 
- обезбеђује објекат и околину у току извођења радова и у случају прекида радова; 
-  се строго придржава мера заштите на раду; 
- поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала и опреме или убрзања извођења радова; 
- по завршеним радовима одмах обавести Наручиоца да је завршио радове и да је спреман за њихов пријем од стране Наручиоца;
- отклони све грешке по примедбама надлежног органа или Комисије за технички преглед објеката;
- сноси трошкове накнадних прегледа Комисије за технички преглед објеката; 
- за изведене радове и уграђену опрему у гарантном року приступи отклањању недостатака у року одређеном чланом 22. овог Уговора;
- обезбеди, у име и за рачун Наручиоца, све потребне услове и сагласности од стране надлежних институција, које су неопходне за извођење радова, без додатно обрачунатих трошкова;
- изради пројекат измене електричних инсталација за део објекта 3б – Анекс јер је првобитним пројектом предвиђено само једно бројило за цео комплекс. Објекат треба да се прикључи на НН мрежу према новој сагласност ЕД и по том основу врши уплате текси за отварање предмета, обухватити све радње потребне за добијање грађевинске дозволе преко ЦЕОП-а, (локацијски услови за измену напајање од ЕД, израда ПДГ, техничка контрола пројекта и ПЗИ пројекта), као и трошкове ЦЕОП-а, услове и др;
- предузима радње у поступцима у оквиру система за пријаву радова за провођење промена у Републичком геодетском заводу, Служби за катастар непокретности Димитровград и по том основу врши уплате такси за отварање предмета, плаћање накнаде за коришћење података Службе за катастар непокретности;
- изради енергетске пасоше за све објекте у Царинској испостави при граничном прелазу Градина;
- Наручиоцу преда све сертификате, атесте, гаранције и упутства за употребу за уграђену опрему и материјале за које оригинални произвођачи дају гаранцију у оквиру уговорене цене; 
- Наручиоцу преда, након истека гарантног рока, све приступне кодове и шифре за уграђену опрему; 
- изведене радове и уграђену опрему преда Наручиоцу када су за то испуњени сви услови о примопредаји;
- изврши обуку овлашћених радника Управе царина за коришћење и рад на уграђеној опреми;
- врши редован сервис уграђене опреме у току гарантног рока у складу са прописима који регулишу ову област;
- изради и Наручиоцу преда Пројекат изведеног стања у 3 (три) примерка у штампаном облику и у електронскоj отвореној форми на USB flash меморији.

ИЗМЕНЕ ТОКОМ ТРАЈАЊА УГОВОРА

Члан 25.

Наручилац може након закључења овог Уговора без спровођења поступка јавне набавке изменити уговор у складу са одредбама чл. 156-161. Закона о јавним набавкама.
	Образложени захтев за измену уговора Понуђач подноси Наручиоцу пре истека коначног рока за извођење радова који су предмет овог Уговора.
	Уговорне стране су у обавези да благовремено обавесте другу уговорну страну о свим догађајима, односно околностима које могу да угрозе квалитет извођења радова, изазову кашњење у извођењу радова, односно проузрокују промену обима уговорених радова.
	Било која измена и/или допуна услова овог Уговора укључујући и евентуалне измене обима уговорених радова и продужетак рока за извођење радова могу се једино извршити на основу писаног споразума уговорних страна у складу са важећим прописима, у форми Анекса уговора.

ЗАШТИТА ПОДАТАКА НАРУЧИОЦА

Члан 26.

	Наручилац од Понуђача захтева заштиту поверљивости података које му извршењем уговора буду доступне, ако ти подаци представљају пословну тајну у смислу закона којим се уређује заштита пословне тајне или представљају тајне податке у смислу закона којим се уређује тајност података.
Изјава о чувању поверљивих података Наручиоца, саставни је део овог Уговора.
	Лице које је примило податке одређене као поверљиве дужно је да их чува и штити, без обзира на степен те поверљивости.

ПРОМЕНА ПОДАТАКА

Члан 27.

                        Понуђач је дужан да у року од 5 (пет) дана, писаним путем обавести Наручиоца о било којој промени која настане у пословању, а  односи се на статусне и друге промене у правном промету, као и да исте документује на прописан начин.



ПРЕЛАЗНЕ И ЗАВРШНЕ ОДРЕДБЕ

Члан 28.

	За све што није предвиђено овим Уговором, сходно ће се применити  позитивне одредбе Закона о јавним набавкама, Закона о облигационим односима, Закона о планирању и изградњи, Посебних узанси у грађењу и подзаконских аката донетих на основу Закона о планирању и изградњи.

Члан 29. 

	Потраживања из овог Уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима (цесија).

Члан 30.

	Измене и допуне овог Уговора могу се вршити само у писаној форми и уз обострану сагласност уговорних страна.

Члан 31.

	Наручилац може да једнострано раскине (откаже) овај Уговор, у свако доба достављањем образложене изјаве о раскиду Понуђачу, у писаној форми. 
	У случају раскида овог Уговора из става 1. овог Члана, Наручилац је дужан да Понуђачу исплати вредност изведених радова, тако што ће извршити пресек стања извршења уговорних обавеза и утврдити висину и начин измирења међусобних обавеза. 
	Понуђач је обавезан да Наручиоцу надокнади штету која је настала услед раскида овог Уговора, уколико је Понуђач одговоран за раскид овог Уговора.
	Уговорне стране могу споразумно да раскину овај Уговор, а споразумом о раскиду овог Уговора утврђују се висина и начин испуњења међусобних доспелих обавеза до дана споразумног раскида овог Уговора.
	Изузетно, уколико услед објективних околности дође до немогућности реализације овог Уговора, уговорне стране могу споразумно раскинути овај Уговор уз достављено образложење и сагласност Наручиоца.
	
Члан 32.

	Уговор ступа на снагу даном потписивања обе уговорне стране, а примењиваће се од дана увођења у посао Понуђача од стране Наручиоца и важи до краја извођења радова на изградњи Царинске испоставе при граничном прелазу Градина – 2.г фаза. 

Члан 33.

	Све евентуалне спорове уговорне стране ће решавати споразумно. За случај спора уговорне стране сагласно уговарају надлежност Привредног суда у Београду. 



Члан 34. 

	Уговор је сачињен у 6 (шест) истоветних примерака, од којих 4 (четири) припада Наручиоцу, а 2 (два) Понуђачу. 



	НАРУЧИЛАЦ
	
	ПОНУЂАЧ

	
	
	

	Бранко Радујко
в. д. директора
	
	директор



Управа царина	                                                                                                        I/2017. године
Н. Београд, Булевар Зорана Ђинђића 155а; 

